
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση - συγκρότηση Υπηρεσιακού Συμβουλίου υπαλλήλων Τα¬ 
μείου Παρακαταθηκών και Δανείων. 1 

Συγκρότηση των Α και Β Υπηρεσιακών Συμβουλίων του ΟΑΕΔ 2 
Συγκρότηση του Κοινού Υπηρεσιακού Συμβουλίου υπαλλήλων των 
ΚΑΦ Ξηράς Αθηνών και Πειραιώς και Λιμένα Ελευσίνας ... 3 
Συγκρότηση του Υπηρεσιακού Συμβουλίου του Αυτόνομου Οργανι¬ 


σμού Εργατικής Κατοικίας (θ£Κ) .. 4 

Συγκρότηση του Υπηρεσιακού Συμβουλίου του Οργανισμού Εργατι¬ 
κής Εστίας (ΟΕΕ) . 5 

Συγκρότηση Υπηρεσιακών Συμβουλίων στο ΥΠΠΟ .. 6 


Μεταβίβαση αρμοδιοτήτων και δικαιώματος υπογραφής «Με 
εντολή Υπουργού» ή «Με εντολή Αναπληρωτή Υπουργού» ή «Με 
εντολή Υφυπουργού», στους: Γενικό Γραμματέα του Υπουρ¬ 
γείου, Γενικό Γραμματέα Μεταφορών και Προϊσταμένους των 
οργανικών μονάδων των Κεντρικών Υπηρεσιών του Υπουργείου 


Μεταφορών και Επικοινωνιών . 7 

Σύσταση και συγκρότηση Πενταμελούς Υπηρεσιακού Συμβουλίου 
Προσωπικού ΥΠΑ . 8 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 32026/84 (1) 


Σύσταση - συγκρότηση Υπηρεσιακού Συμβουλίου υπαλλήλων Ταμείου 
Παρακαταθηκών και Δανείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1) Του άρθρου 14 του Ν. 1586/1986 «Βαθμολογική διάρθρωση 
των θέσεων του Δημοσίου, ΝΠΔΔ και των ΟΤΑ και άλλες διατάξεις» 

(ΦΕΚ 37/Α/1.4.86). 

2) Του άρθρου 8 του Π.Δ. 611/77 «Περί κωδικοποιήσεως εις 
ενιαίον κείμενου υπό τίτλον «Υπαλληλικός Κώδιξ» των ισχυουσών δια¬ 
τάξεων των αναφερομένων εις την κατάστασιν των υπαλλήλων του Δη¬ 
μοσίου και των ΝΠΔΔ» (ΦΕΚ 198/Α/15.7.77), αποφασίζουμε: 

1. Συνιστούμε στο Ταμείο Παρακαταθηκών και Δανείων, Υπηρε¬ 
σιακό Συμβούλιο, που συγκροτείται ως εξής: 

α. Από τρεις μόνιμους υπαλλήλους με βαθμό Α’ Προϊσταμένους Διευ¬ 
θύνσεων, από τους οποίους ο ένας ορίζεται Πρόεδρος, με τους αναπλη¬ 
ρωτές τους μόνιμους υπαλλήλους με βαθμό Α' και όταν κρίνονται πει¬ 
θαρχικές υποθέσεις από τον Πρόεδρο του Διοικητικού Συμβουλίου του 
Ταμείου Παρακαταθηκών και Δανείων με αναπληρωτή τον τακτικό 
Πρόεδρο του Συμβουλίου. 

β. Από δύο αιρετούς εκπροσώπους των υπαλλήλων με τους αναπλη¬ 
ρωτές τους. 

2. Γραμματέας του Συμβουλίου ορίζεται υπάλληλος του Ταμείου 
Παρακαταθηκών και Δανείων με βαθμό τουλάχιστον Β'. 


3. Οι υποθέσεις που εκκρεμούν κατά τη δημοσίευσή^της απόφασης 
αυτής στα υφιστάμενα υπηρεσιακά συμβούλια και για τιςφποίες δεν έχει 
ληφθεί απόφαση, κρίνονται από το υπηρεσιακό συμβούλιο που συνιστά- 
ται με την απόφαση αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Απριλίου 1987 

Ο ΥΠΟΥΡΓΟΣ 

ΔΗ Μ. ΤΖΟΒΟΛΑΖ 

Αριθ. 100288 (2) 

Συγκρότηση των Α και Β Υπηρεσιακών Συμβουλίων του ΟΑΕΔ. 

Ό ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 14 του Ν. 1586/86 «Βαθμολογική 
διάρθρωση των θέσεων του Δημοσίου, ΝΠΔΔ και ΟΤΑ και άλλες διατά¬ 
ξεις». 

2. Την αριθ. 98130/24.11.88 (ΦΕΚ 859/Β/24.11.88) απόφαση 
των Πρωθυπουργού και Υπουργού Εργασίας, «Ανάθεση αρμοδιοτήτων 
στον Υφυπουργό Εργασίας Πέτρο Μώραλη». 

3. Το αριθ. 6.2.89 έγγραφο του ΟΑΕΔ, αποφασίζουμε: 

1. Συγκροτούμε το Α' Υπηρεσιακό Συμβούλιο του Οργανισμού Απα¬ 
σχόλησης Εργατικού Δυναμικού (ΟΑΕΔ), αρμόδιου για θέματα του τα¬ 
κτικού και του ιδιωτικού δικαίου εκπαιδευτικού προσωπικού και το Β' 
Υπηρεσιακό Συμβούλιο, αρμόδιου για θέματα του λοιπού τακτικού με 
σχέση ιδ. δικαίου προσωπικού του Οργανισμού και ορίζουμε να μετέ¬ 
χουν σ’ αυτά: 

Στο Α' Υπηρεσιακό Συμβούλιο ένας μόνιμος υπάλληλος με βαθμό Α’, 
Προϊστάμενος Δ/νσης και δύο μόνιμοι δημόσιοι υπάλληλοι ή υπάλληλοι 
άλλων ΝΠΔΔ με βαθμό Α' από τους οποίους ο ένας ορίζεται Πρόεδρος. 
Στο Β' Υπηρεσιακό Συμβούλιο τρεις μόνιμοι υπάλληλοι με βαθμό Α’ 
Προϊστάμενοι Δ/νσης, από τους οποίους ο ένας ορίζεται Πρόεδρος. Ανα¬ 
πληρωτές των πιο πάνω τακτικών μελών ορίζονται υπάλληλοι με 
βαθμό Α'. 

Δύο αιρετοί εκπρόσωποι των υπαλλήλων, που εκλέγονται με άμεση, 
καθολική και μυστική ψηφοφορία, με τους αναπληρωτές τους. 

Σε περίπτωση απουσίας ή κωλύματος του τακτικού Προέδρου του 
Υπηρεσιακού Συμβουλίου, στο Συμβούλιο προεδρεύει ένα από τα τα¬ 
κτικά μέλη του Συμβουλίου. 

2. Όταν το Υπηρεσιακό Συμβούλιο κρίνει πειθαρχικές υποθέσεις. 
Πρόεδρος των Συμβουλίων είναι ο Διοικητής του ΟΑΕΔ με αναπλη¬ 
ρωτή τον τακτικό Πρόεδρο του Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Φεβρουάριου 1989 

Ο ΥΦΥΠΟΥΡΓΟΣ 

ΠΕΤΡΟΖ ΜΟΡΑΛΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 100289 (3) 

Συγκρότηση του Κοινού Υπηρεσιακού Συμβουλίου υπαλλήλων των 

ΚΑΦ Ξηράς Αθηνών και Πειραιώς και Λιμένα Ελευσίνας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 14 του Ν. 1586/86 «Βαθμολογική 
διάρθρωση των θέσεων του Δημοσίου, ΝΠΔΔ και ΟΤΑ και άλλες διατά¬ 
ξεις». 

2. Την αριθ. 98130/24.11.88 (ΦΕΚ 859/Β/24.11.88) απόφαση 
των Πρωθυπουργού και Υπουργού Εργασίας, «Ανάθεση αρμοδιοτήτων 
στον Υφυπουργό Εργασίας Πέτρο Μώραλη», αποφασίζουμε: 

1. Συγκροτούμε το Κοινό Υπηρεσιακό Συμβούλιο υπαλλήλων των 
ΚΑΦ Ξηράς Αθηνών και Πιεραιώς και Λιμένα Ελευσίνας και ορίζουμε 
να μετέχουν σ’ αυτό: 

α. Τρεις μόνιμοι δημόσιοι υπάλληλοι ή υπάλληλοι άλλων ΝΠΔΔ με 
βαθμό Α’, από τους οποίους ο ένας ορίζεται Πρόεδρος. Αναπληρωτές 
των πιο πάνω τακτικών μελών ορίζονται υπάλληλοι με βαθμό Α'. 

β. Δύο αιρετοί εκπρόσωποι των υπαλλήλων, που εκλέγονται με 
άμεση, καθολική και μυστική ψηφοφορία, με τους αναπληρωτές τους. 

γ. Σε περίπτωση απουσίας ή κωλύματος του τακτικού Προέδρου του 
Υπηρεσιακού Συμβουλίου, στο Συμβούλιο προεδρεύει ένα από τα τα¬ 
κτικά μέλη του Συμβουλίου. 

2. Όταν το Υπηρεσιακό Συμβούλιο κρίνει πειθαρχικές υποθέσεις, 
Πρόεδρος του Συμβουλίου είναι ο Πρόεδρος του ΝΠΔΔ που ορίζεται 
στην απόφαση συγκρότησης με αναπληρωτή τον τακτικό Πρόεδρο του 
Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Φεβρουάριου 1989 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 
-- 

Αριθ. 100290 (4). 

Συγκρότηση του Υπηρεσιακού Συμβουλίου του Αυτόνομου Οργανισμού 
. Εργατικής Κατοικίας (ΟΕΚ). 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 14 του Ν. 1586/86 «Βαθμολογική 
διάρθρωση των θέσεων του Δημοσίου, ΝΠΔΔ και ΟΤΑ και άλλες διατά- 
ξεις». 

2. Την αριθμ. 98130/24.11.88 (ΦΕΚ 859/Β/24.11.88) από¬ 
φαση των Πρωθυπουργού και Υπουργού Εργασίας, «Ανάθεση αρμοδιο¬ 
τήτων στον Υφυπουργό Εργασίας Πέτρο Μώραλη», αποφασίζουμε: 

1. Συγκροτούμε το Υπηρεσιακό Συμβούλιο του ΟΕΚ και ορίζουμε να 
μετέχουν σ’ αυτό: 

α. Τρεις μόνιμοι υπάλληλοι με βαθμό Α’, Προϊστάμενοι Διεύθυνσης, 
από τους οποίους ο ένας ορίζεται Πρόεδρος. 

Αναπληρωτές των πιο πάνω τακτικών μελών ορίζονται υπάλληλοι 
με βαθμό Α’. 

β. Δύο αιρετοί εκπρόσωποι των υπαλλήλων, που εκλέγονται με 
άμεση, καθολική και μυστική ψηφοφορία, με τους αναπληρωτές τους. 

γ. Σε περίπτωση απουσίας ή κωλύματος του τακτικού Προέδρου του 
Υπηρεσιακού Συμβουλίου, στο Συμβούλιο προεδρεύει ένα από τα τα¬ 
κτικά μέλη του Συμβουλίου. 

2. Όταν το Υπηρεσιακό Συμβούλιο .κρίνει πειθαρχικές υποθέσεις, 
Πρόεδρος του Συμβουλίου είναι ο Πρόεδρος του Διοικητικού Συμβου¬ 
λίου του ΟΕΚ, με αναπληρωτή τον τακτικό Πρόεδρο του Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Φεβρουάριου 1989 

\ Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 


Αριθ, 100291 (5) 

Συγκρότηση του Υπηρεσιακού Συμβουλίου του Οργανισμού Εργατικής 
Εστίας (ΟΕΕ). 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 14 του Ν. 1586/86 «Βαθμολογική 
διάρθρωση των θέσεων του Δημοσίου, ΝΠΔΔ και ΟΤΑ και άλλες διατά¬ 
ξεις». 

2. Την αριθμ. 98130/24.11.88 (ΦΕΚ 859/Β/24.11.88) από¬ 
φαση των Πρωθυπουργού και Υπουργού Εργασίας, «Ανάθεση αρμοδιο¬ 
τήτων στον Υφυπουργό Εργασίας Πέτρο Μώραλη», αποφασίζουμε: 

1. Συγκροτούμε το Υπηρεσιακό Συμβούλιο του ΟΕΕ και ορίζουμε να 
μετέχουν σ’ αυτό: 

α. Δύο μόνιμοι υπάλληλοι με βαθμό Α’, Προϊστάμενοι Διεύθυνσης και 
ένας μόνιμος δημόσιος υπάλληλος ή υπάλληλος άλλων ΝΠΔΔ, με 
βαθμό Α’, από τους οποίους ο ένας ορίζεται Πρόεδρος. 

Αναπληρωτές των πιο πάνω τακτικών μελών ορίζονται υπάλληλοι 
με βαθμό Α’. 

β. Δύο αιρετοί εκπρόσωποι των υπαλλήλων, που εκλέγονται με 
άμεση, καθολική και μυστική ψηφοφορία, με τους αναπληρωτές τους. 

γ. Σε περίπτωση απουσίας ή κωλύματος του τακτικού Προέδρου του 
Υπηρεσιακού Συμβουλίου, στο Συμβούλιο προεδρεύει ένα από τα τα¬ 
κτικά μέλη του Συμβουλίου. 

2. Όταν το Υπηρεσιακό Συμβούλιο κρίνει πειθαρχικές υποθέσεις, 
Πρόεδρος του Συμβουλίου είναι ο Πρόεδρος του Διοικητικού Συμβου¬ 
λίου του ΟΕΕ, με αναπληρωτή τον τακτικό Πρόεδρο του Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Φεβρουάριου 1989 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 

Αριθ. ΥΠΠΟ/ΔΙΟΙΚ/Α/5873 (6) 

Συγκρότηση Υπηρεσιακών Συμβουλίων στο ΥΠΠΟ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το άρθρο 14 του Ν. 1586/1986 «Βαθμολογική διάρθρωση των 
θέσεων του Δημοσίου, νομικών προσώπων δημοσίου δικαίου και των 
Οργανισμών Τοπικής Αυτοδιοίκησης και άλλες διατάξεις». 

2. Τα άρθρα 4 και 5 του Π.Δ/τος 611/1977 «περί κωδικοποιήσεως 
εις ενιαίον κείμενον υπό τίτλον «Υπαλληλικός Κώδιξ» των ισχυουσών 
διατάξεων των αναφερομένων εις την κατάστασιν των υπαλλήλων του 
Δημοσίου και των ΝΠΔΔ». 

3. Το άρθρο 23 παρ. 20 του Ν. 1735/1987 «Προσλήψεις στο δημό¬ 
σιο τομέα, κοινωνικός έλεγχος στη δημόσια διοίκηση, πολ,ιτικά δικαιώ¬ 
ματα και άλλες διατάξεις». 

4. Τα άρθρα 36 και 43 του Π.Δ/τος 410/1988 «Κωδικοποίηση σε 
ενιαίο κείμενο των διατάξεων της κείμενης νομοθεσίας που αφορούν το 
προσωπικό με σχέση εργασίας ιδιωτικού δικαίου του Δημοσίου, των 
Οργανισμών Τοπικής Αυτοδιοίκησης και των λοιπών Νομικών Προσώ¬ 
πων Δημοσίου Δικαίου». 

5. Την απόφαση του Υπουργού Προεδρίας της Κυβέρνησης αριθμ. 
Δ1ΔΑΠ/Φ 80/89/785/12.1.89 (ΦΕΚ 21/Β/17.1.89) «Ρύθμιση 
θεμάτων Υπηρεσιακών Συμβουλίων». 

6. Το Π.Δ/γμα 941/77 περί Οργανισμού του Υπουργείου Πολιτι¬ 
σμού. 

7. Το άρθρο 16 του Ν. 1079/1980 «Περί Οργανισμού και λειτουρ¬ 
γίας Εθνικής Πινακοθήκης και Μουσείου Αλεξάνδρου Σούτσου». 

8. Την αριθμ. ΔΙΚΠΡ/Φ2/36/3210/1.4.86 Εγκύκλιο της Δ/νσης 
κατάστασης Προσωπικού του Υπουργείου Προεδρίας της Κυβέρνησης, 
αποφασίζουμε: 

1. Στην Κεντρική Υπηρεσία του Υπουργείου Πολιτισμού συγκροτού¬ 
νται τα κάτωθι Υπηρεσιακά Συμβούλια: 

Α. Το Α’ Πενταμελές Υπηρεσιακό Συμβούλιο αρμόδιο για την κρίση 
των υπαλλήλων των κάτωθι κλάδων του Υπουργείου Πολιτισμού κα¬ 
θώς και των υπαλλήλων που έχουν τις κατωτέρω ειδικότητες και υπη¬ 
ρετούν στο Υπουργείο αυτό με σύμβαση εργασίας ιδιωτικού δικαίου και 
των οποίων η υπηρεσιακή κατάσταση διέπεται από τις διατάξεις του Ν. 
993/79: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κλάδοι 

1. ΠΕΙ Διοικητικού 

2. ΠΕ11 Λαογράφων 

3. ΠΕ14 Μεταφραστών 

4. ΠΕ15 Γραμματέων Μεσαιωνικού και Νεώτερου Ευρωπαϊκού Πο¬ 
λιτισμού 

5. ΠΕ16 Ειδικού Επιστημονικού Προσωπικού για θέματα Ε.Ο.Κ. 

6. ΤΕ3 Λογιστικού 

7. ΤΕ5 Ραδιοτηλεγραφητών - Ασυρματιστών - Μηχανικών 

8. ΤΕ7 Τουριστικών Επαγγελμάτων 

9. ΤΕ8 Καλλιτεχνικής Εκπαίδευσης 

10. ΤΕ9 Τεχνολόγων Πρασίνου Μουσείων και Αρχαιολογικών Χώ¬ 
ρων 

11. ΤΕ10 Γραμματέων 

12. ΤΕ11 Διοικητικών - Στατιστικών 

13. ΔΕΙ Διοικητικού 

14. ΔΕ2 Δακτυλογράφων 

15. ΔΕ3 Στενογράφων - Στενοδακτυλογράφων - Δακτυλογράφων 
Ξένων Γλωσσών 

16. ΔΕ4 Μεταφραστών - Διερμηνέων 

17. ΔΕ10 Τηλεφωνητών 

18. ΔΕ12 Μηχανογράφησης 

19. ΔΕ13 Βιβλιοθηκάριων 

20. ΔΕ 16 Χειριστών Φωτοτυπικών Μηχανημάτων και Πολυγρά¬ 
φου 

21. ΤΕ1 Κλητήρων 

22. ΤΕ7 Καθαριστριών. 

Ειδικότητες 

1. Πτυχιούχου Φιλοσοφικής 

2. Πτυχιούχων Ανωτάτων Σχολών 

3. Καλλιτεχνικού Συνεργάτη 

4. Μεταφράστριας 

5. Διοικητικών 

6. Καθαριστριών. 

Β. Το Β' Πενταμελές Υπηρεσιακό Συμβούλιο αρμόδιο για την κρίση 
των υπαλλήλων των κάτωθι κλάδων του ΤΠΠΟ καθώς και των υπαλ¬ 
λήλων που έχουν την κατωτέρω ειδικότητα και υπηρετούν στο Υπουρ¬ 
γείο αυτό με σύμβαση εργασίας ιδιωτικού δικαίου και των οποίων η 
υπηρεσιακή κατάσταση διέπεται από τις διατάξεις του Ν. 993/79: 
Κλάδοι 

1. ΓΙΕ2 Αρχαιολόγων 

2. ΠΕ3 Αρχιτεκτόνων 

3. ΠΕ4 Πολιτικών Μηχανικών 

4. ΠΕ5 Μηχανολόγων 

5. ΠΕ6 Τοπογράφων 

6. ΠΕ7 Καλλιτεχνών Συντηρητών και Μουσειακών Ζωγράφων 

7. ΠΕ8 Χημικών Μουσείων 

8. ΠΕ9 Αρχαιολογικών Γραμματέων 

9. ΠΕ10 Μουσειακών Γλυπτών 

10. ΠΕΙ2 Φυσικών - Γεωλόγων - Βιολόγων - Γεωπόνων 

11. ΠΕ13 Μηχανικών Μεταλλείων. 

Ειδικότητα 

Πολιτικού Μηχανικού. 

Γ. Το Γ' Πενταμελές Υπηρεσιακό Συμβούλιο αρμόδιο για την κρίση 
των υπαλλήλων των κάτωθι κλάδων του Υπουργείου Πολιτισμού κα¬ 
θώς και των υπαλλήλων που έχουν τις κατωτέρω ειδικότητες και υπη¬ 
ρετούν στο Υπουργείο αυτό με σύμβαση εργασίας ιδιωτικού δικαίου και 
των οποίων η υπηρεσιακή κατάσταση διέπεται από τις διατάξεις του Ν. 
993/79: 

Κλάδοι , 

1. ΤΕ2 Υπομηχανικών 

2. ΤΕ12 Τεχνολόγων Ηλεκτρολόγων 

3. ΔΕ5 Σχεδιαστών 

4. ΔΕ6 Συντηρητών Έργων Τέχνης 

5. ΔΕ7 Φωτογράφων 

6. ΔΕ8 Φροντιστών Αρχαίων 

7. ΔΕ 11 Βοηθών Χημικών 

8. ΔΕ 14 Εκτυπωτών Φωτογραφιών 

9. ΔΕ15 Δυτών 

10. ΔΕ17 Ηλεκτρολόγων - Ηλεκτρονικών 

11. ΔΕΙ 8 Εργοδηγών Μηχανολόγων 

12. ΔΕ 19 Εργοδηγών Δομικών Έργων - Εργοδηγών Μηχανι¬ 
κών 

13. ΔΕ20 Εργατοτεχνικών 

14. ΔΕ21 Οδηγών Αυτοκινήτου 

15. ΔΕ22 Φύλαξης - Πληροφόρησης 

16. ΥΕ2 Αρχιφυλάκων - Φυλάκων 

17. ΥΕ3 Νυκτοφυλάκων 

18. ΥΕ4 Εργατών Γενικών Καθηκόντων 

19. ΥΕ5 Συντηρητών 

20. ΥΕ6 Εργατοτεχνιτών 

21. ΥΕ8 Υδραυλικών. 

Ειδικότητες 

1. Αρχιτεκτόνων 

2. Ζωγράφου 

3. Ηλεκτρολόγου Υπομηχανικού 

4. Εργοδηγού 

5. Σχεδιαστών 

6. Συντηρητών Αρχαίων Έργων Τέχνης και αντικειμένων Ιστορικής 
Σημασίας 

7. Συντηρητή Αρχαίων 

8. Φωτογράφου 

9. Ηλεκτρολόγου 

10. Ηλεκτροτεχνιτών Φωτιστών 

11. Ηλεκτροτεχνίτη ηχητικού 

12. Εργατών 

13. Δενδροανθοκηπουρών 

14. Εργατοτεχνικού Προσωπικού 

15. Μηχανικού Μηχανών Εσω'ϊρικής Καύσης 

16. Φυλάκων 

17. Νυκτοφυλάκων. 

Δ. Το Δ' Πενταμελές Υπηρεσιακό Συμβούλιο αρμόδιο για την κρίση 
των υπαλλήλων όλων των κλάδων, καθώς και των υπαλλήλων με σύμ¬ 
βαση, όλων των ειδικοτήτων των οποίων η υπηρεσιακή κατάσταση διέ- 
πεται από τις διατάξεις του Ν. 993/1979 που υπηρετούν στις κάτωθι 
Δημόσιες Υπηρεσίες και Νομικά Πρόσωπα Δημοσίου Δικαίου που επο¬ 
πτεύονται από το Υπουργείο Πολιτισμού: 

α. Κρατική Ορχήστρα Αθηνών 

β. Κρατική Ορχήστρα Θεσσαλονίκης 

γ. Μουσείο Ελληνικής Λαϊκής Τέχνης 

δ. Προπαρασκευαστικό και Επαγγελματικό Σχολείο Καλών Τεχνών 
Πανόρμου Τήνου. 

ε. Εθνική Πινακοθήκη και Μουσείο Αλεξάνδρου Σούτσου (Ν.Π.Δ.Δ.). 

2. Η κρίση των υπαλλήλων που τυχόν θα διοριστούν σε θέσεις κλά¬ 
δων ή ειδικοτήτων διαφορετικής ονομασίας από τους κλάδους ή ειδικό¬ 
τητες που αναφέρονται στις περιπτ. Α', Β’ και Γ' της παρ. 1 της απόφα- 
σης'αυτής θα γίνεται από το Γ' Πενταμελές Υπηρεσιακό Συμβούλιο. 

3. Τα ανωτέρω Συμβούλια θα κρίνουν και πειθαρχικές υποθέσεις των 
υπαλλήλων των Κλάδων Ειδικοτήτων και Υπηρεσιών για τους οποίους 
ορίζονται αρμόδια. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Φεβρουάριου 1989 

Η ΥΠΟΥΡΓΟΣ 

ΑΜΑΛΙΑ - ΜΑΡΙΑ (ΜΕΛΙΝΑ) ΜΕΡΚΟΥΡΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 19181 (7) 

Μεταβίβαση αρμοδιοτήτων και δικαιώματος υπογραφής «Με εντολή 
Υπουργού» ή «Με εντολή Αναπληρωτή Υπουργού» ή «Με εντολή 
Υφυπουργού», στους: Γενικό Γραμματέα του Υπουργείου, Γενικό 
Γραμματέα Μεταφορών και Προϊσταμένους των οργανικών μονά¬ 
δων των Κεντρικών Υπηρεσιών του Υπουργείου Μεταφορών και 
Επικοινωνιών. 

ΟΙ ΥΠΟΥΡΓΟΙ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 
ΑΝΑΠΛ. ΜΕΤΑΦΟΡΩΝ & ΕΠΙΚΟΙΝΩΝΙΩΝ ΚΑΙ 
Ο ΥΦΥΠΟΥΡΓΟΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: " ' 

1. Τις διατάξεις: α) των άρθρων 16, 25, 26 και 29 του Ν. 1558/ 
1985 «Κυβέρνηση και Κυβερνητικά Όργανα» ($ΕΚ 137), β) του 
Π.Δ/τος 198/1988 «Οργανισμός του Υπουργείου Μεταφορών και 
Επικοινωνιών» (ΦΕΚ 86), γ) του Π.Δ/τος 1/1987 «Σύσταση Γενικής 
Γραμματείας Μεταφορών στο Υπουργείο Μεταφορών και Επικοινω¬ 
νιών» (ΦΕΚ 3/Α), δ) της αρίθ. Υ.594/29.6.1988 απόφασης του 
Πρωθυπουργού «Καθορισμός αρμοδιοτήτων του Αναπληρωτή Υπουρ¬ 
γού Μεταφορών και Επικοινωνιών Κοσμά Σφυρίου» (ΦΕΚ 444/Β) και 

ε) της αριθ. 18962/29.11.8 κοινής απόφασης του Πρωθυπουργού 
και του Υπουργού Μεταφορών και Επικοινωνιών «Ανάθεση αρμοδιοτή¬ 
των Υπουργού Μεταφορών και Επικοινωνιών στον Υφυπουργό Μετα¬ 
φορών και Επικοινωνιών Ιωάννη Κουτσογιάννη» (ΦΕΚ 863/Β). 

2. Την ανάγκη να διασφαλισθεί η εύρυθμη και αποδοτική λειτουργία 
των Κεντρικών Υπηρεσιών του Υπουργείου Μεταφορών και Επικοινω¬ 
νιών και η ταχεία διεκπεραίωση των υποθέσεών τους στα πλαίσια της 
κάθετης αποκέντρωσης, αποφασίζουμε: 

Άρθρο 1 

Μεταβίβαση αρμοδιοτήτων και δικαιώματος υπογραφής 

Μεταβιβάζονται στους: Γενικό Γραμματέα του Υπουργείου, Γενικό 
Γραμματέα - Προϊστάμενο της Γενικής Γραμματείας Μεταφορών και 
Προϊσταμένους των οργανικών μονάδων των Κεντρικών Υπηρεσιών 
του Υπουργείου Μεταφορών και Επικοινωνιών οι αρμοδιότητες και το 
δικαίωμα να υπογράφουν «Με εντολή Υπουργού» ή «Με εντολή Ανα¬ 
πληρωτή Υπουργού» ή «Με εντολή Υφυπουργού» κατά περίπτωση: 
αποφάσεις, εντολές, εντάλματα και πράξεις στά πλαίσια των αρμοδιοτή¬ 
των τους, κατά τα ειδικότερα οριζόμενα στα ακόλουθα άρθρα: 

Άρθρο 2 

Αρμοδιότητες και δικαίωμα υπογραφής 
Γενικού Γραμματέα Υπουργείου 

1. Μεταβιβάζονται στο Γενικό Γραμματέα του Υπουργείου Μεταφο¬ 
ρών και Επικοινωνιών οι αρμοδιότητες σε θέματα: 

α) Εγκυκλίων διαταγών και οδηγιών προς τις υπαγόμενες σ’ αυτόν 
υπηρεσίες του Υπουργείου και εποπτευόμενα νομικά πρόσωπα, για τη 
μεθόδευση και συντονισμό της δραστηριότητας αυτών, με σκοπό την εύ¬ 
ρυθμη λειτουργία τους και την αποτελεσματική υλοποίηση της κυβερνη¬ 
τικής πολιτικής. 

β) Προσφυγών που στρέφονται κατ’ αποφάσεων των νομαρχών με 
βάση το άρθρο 8 του Ν. 3200/55 «περί διοικητικής αποκ'εντρώσεως» ή 
άλλες σχετικές διατάξεις και αφορούν θέματα αρμοδιοτήτων τους. 

γ) Αποσπάσεων υπαλλήλων από φορείς εποπτευόμενους από το 
Υπουργείο σε Υπηρεσίες του Υπουργείου. 

2. Επίσης, στο Γενικό Γραμματέα του Υπουργείου Μεταφορών και 
Επικοινωνιών μεταβιβάζεται το δικαίωμα να υπογράφει «Με εντολή 
Υπουργού» ή «Με εντολή Αναπληρωτή Υπουργού» ή «Με εντολή Υφυ¬ 
πουργού» κατά περίπτωση, μέσα στα πλαίσια των αρμοδιοτήτων του: 

α) Έγγραφα που απευθύνονται στο Συμβούλιο της Επικράτειας, 
Ελεγκτικό Συνέδριο και άλλα πολιτικά και διοικητικά δικαστήρια, ως 
και έγγραφα με τα οποία απευθύνονται ερωτήματα προς τη Νομική 
Διεύθυνση του Υπουργείου. 

β. Πράξεις με τις οποίες ασκείται κάθε αρμοδιότητα, που αναφέρε- 
ται: 

αα) Στον ορισμό υπαλλήλων κάθε βαθμού για συμμετοχή σε συνέ¬ 
δρια, εκπαιδευτικά προγράμματα χωρίς εκπαιδευτική άδεια, συμβού¬ 
λια, επιτροπές, ομάδες εργασίες στο εσωτερικό και για εκτέλεση υπηρε¬ 
σίας εκτός έδρας ή στον ορισμό εκπροσώπου του Υπουργείου στη διαιτη¬ 
σία όταν γίνεται προσφυγή σ’ αυτή για θέματα του προσωπικού. 

ββ) Στη χορήγηση κανονικών (με ή χωρίς αποδοχές) και άναρρωτ- 
κών αδειών σε υπαλλήλους - προϊσταμένους Διευθύνσεων ή αυτοτελών 


οργανικών μονάδων καθώς και στη χορήγηση εκπαιδευτικών αδειών σε 
όλους τους υπαλλήλους. 

γγ) Σε μετακινήσεις, μεταθέσεις, τοποθετήσεις, αποσπάσεις και με¬ 
τατάξεις υπαλλήλων, πλην προϊσταμένων οργανικών μονάδων, με επι¬ 
φύλαξη του άρθρου 4 παρ. 1 περ. α’. 

δδ) Σε προαγωγή υπαλλήλων στον Α’ βαθμό, 
εε) Στη χορήγηση σε υπαλλήλους αδειών άσκησης ιδιωτικού έργου 
με αμοιβή. 

στστ) Στην έκδοση υπηρεσιακών διαβατηρίων σε υπαλλήλους, 
γ) Αποφάσεις για τη σύνθεση και συγκρότηση επιτροπών και συμβου¬ 
λίων όπου δεν είναι η σύνθεση και η συγκρότηση ορισμένη και εφόσον 
δεν είναι εθνικής κλίμακας ή δε μετέχει Υπουργός. 

δ) Πράξεις που αναφέρονται στην κατάσταση προσωπικού ιδιωτικού 
δικαίου και ειδικότερα: 

αα) Ατομικές πράξεις για πρόσληψη, προσδιορισμό των αποδοχών 
και λύση της εργασιακής σύμβασης (κεφάλαιο Β’ Ν. 993/79). 

ββ) Ατομικές πράξεις για πρόσληψη και απόλυση (Ν. 993/79, κε¬ 
φάλαιο Γ’) πλην πειθαρχικών. 

ε) Πράξεις ενέργειας διοικητικών ανακρίσεων και μετακίνησης υπαλ¬ 
λήλων για την εκτέλεση ειδικής υπηρεσίας. 

στ) Αποφάσεις, πράξεις ή εντολές για πραγματοποίηση δαπανών, 
ανάληψη ή διάθεση πιστώσεων και για διενέργεια μειοδοτικών διαγωνι¬ 
σμών και κατακύρωση των αποτελεσμάτων αυτών, καθώς και συμβά¬ 
σεις για τις οποίες υπάρχει εξουσιοδότηση νόμου από δύο εκατομμύρια 
(2.000.000) μέχρι είκοσι εκατομμύρια (20.000.000) δραχμές και 
προκειμένου περί ειδικών λογαριασμών μέχρι του ποσού των τριακο- 
σίων χιλιάδων (300.000) δραχμών, 
ζ) Έγγραφα απαντητικά: 

αα) Σε αιτήσεις επαναξέτασης ή σε υπομνήματα ή αναφορές παραπό¬ 
νων ή καταγγελιών πολιτών για ενέργειες που έχουν γίνει από προϊστά¬ 
μενο διεύθυνσης. 

ββ) Σε ερωτήματα νομαρχών ή άλλων υπηρεσιών ή σε αναφορές και 
ερωτήματα πολιτών ή νομικών προσώπων, για θέματα που δεν είναι νο- 
μολογιακά λυμένα ή που αφορούν σε θέματα αρμοδιότητας περισσοτέ¬ 
ρων της μιας διευθύνσεων. 

η) Αποφάσεις για αυξομείωση πιστώσεων του προϋπολογισμού εξό¬ 
δων του Υπουργείου και των Νομαρχών, σε εφαρμογή των κειμένων 
διατάξεων και τις συναφείς προτάσεις προς το Γενικό Λογιστήριο του 
Κράτους αυξομείωσης πιστώσεων ποσού δέκα εκατομμυρίων και μία 
δραχμή (10.000.001) και άνω. 

θ) Εκθέσεις μελετών που αποστέλλονται στις Ευρωπαϊκές Κοινότη¬ 
τες και λοιπούς διεθνείς οργανισμούς και παρακολούθησης αξιοποιή- 
σεως των μέσω ΕΟΚ και διεθνών Οργανισμών προσφερομένων ευκαι¬ 
ριών, 

ι) Διαταγές διαχειριστικού ελέγχου κατά παντός υπευθύνου, 
ια) Έγγραφα για θέματα οργάνωσης, μεθόδων και εκπαίδευσης, γε¬ 
νικότερης σημασίας καθώς και για θέματα της ΠΣΕΑ, με εξαίρεση 
εκείνα που αφορούν την έγκριση σχεδίων και τις εκθέσεις προς τα άλλα 
Υπουργεία. 

ιβ) Πράξεις χορήγησης δελτίων ελεύθερης κυκλοφορίας με χερσαία 
μεταφορικά μέσα δημόσιας χρήσης. 

ιγ) Πράξεις ονομαστικού ορισμού υπαλλήλων της Κεντρικής Υπηρε¬ 
σίας του Υπουργείου ως εξεταστών υποψηφίων οδηγών αυτοκινήτων ή 
μοτοσικλετών, για την κάλυψη αναγκών των περιφερειακών υπηρεσιών 
συγκοινωνιών του νομού Αττικής. 

3. Ειδικότερα στο Γενικό Γραμματέα του Υπουργείου μεταβιβάζε¬ 
ται, με την επιφύλαξη των προηγουμένων παραγράφων και των άρθρων 
4 και 5 το δικαίωμα να υπογράφει «Με εντολή Αναπληρωτή Υπουργού» 
ή «Με εντολή Υφυπουργού» πράξεις με τις οποίες ασκείται κάθε αρμο¬ 
διότητα που αναφέρεται: 

α) Σε όλα τα θέματα του Τμήματος Ραδιοσυχνοτήτων της Δ/νσης 
Τεχνικής Επικοινωνιών, πλην των θεμάτων του άρθρου 8 παρ. 2 περί¬ 
πτωση α’, εδάφια πρώτο, δεύτερο και δέκατο του Π.Δ. 198/1988. 

β) Στα θέματα του Τμήματος Ηλεκτρονικών Εφαρμογών της Δ/νσης 
Τεχνικής Επικοινωνιών (άρθρο 8 Π.Δ. 198/1988). 

γ) Στα θέματα του Τμήματος Προδιαγραφών της Δ/νσης Τεχνικής 
Επικοινωνιών (άρθρο 8 Π.Δ/τος 198/1988). 

Στις μεταβιβαζόμενες στο Γ ενικό Γ ραμματέα αρμοδιότητες δεν περι¬ 
λαμβάνονται οι κοινοβουλευτικές (κοινοβουλευτικός έλεγχος) και οι κα¬ 
νονιστικές (έκδοση κανονιστικών πράξεων). 

4. Ο Γενικός Γραμματέας του Υπουργείου προσυπογράφει όλα τα 
υπογραφόμενα από τον Υπουργό ή τον Αναπληρωτή Υπουργό ή τον 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Υφυπουργό έγγραφα των υπηρεσιών του Υπουργείου, πλην των προερ- 
χομένων από τις Υπηρεσίες της Γενικής Γραμματείας Μεταφορών. 

Άρθρο 3 

Αρμοδιότητες και δικαίωμα υπογραφής 
Γενικού Γραμματέα Μεταφορών 

1. Μεταβιβάζονται στο Γενικό Γραμματέα - Προϊστάμενο της Γενι¬ 

κής Γραμματείας Μεταφορών όλες οι κατά το προηγούμενο άρθρο 2 
(παρ. 1 και 2) αρμοδιότητες και το δικαίωμα υπογραφής εγγράφων 
«Με εντολή Υπουργού» ή «Με εντολή Αναπληρωτή Υπουργού», κατά 
περίπτωση, που αναφέρονται σε θέματα των υπαγόμενων σ’ αυτόν υπη¬ 
ρεσιών της Γενικής Γραμματείαξ Μεταφορών και που ασκούνται με τα 
όργανα αυτών. < 

2. Ειδικότερα στο Γενικό Γραμματέα Μεταφορών μεταβιβάζεται, με 
την επιφύλαξη της παραγράφου 1 και των άρθρων 4 και 5, το δικαίωμα 
να υπογράφει «Με εντολή Αναπληρωτή Υπουργού» πράξεις με τις 
οποίες ασκείται κάθε αρμοδιότητα που αναφέρεται: 

α) Σε όλα τα θέματα της Δ/νσης Επιβατικών Μεταφορών, πλην των 
θεμάτων του Τμήματος Ειδικών Μεταφορών που αφορούν τα επιβα- 
τηγά αυτοκίνητα δημόσιας χρήσης (ταξί) (άρθρο 19 Π. Δ/τος 198/ 
1988). 

β) Σε όλα τα θέματα της Δ/νσης Τεχνικής Οχημάτων (άρθρο 22 Π. 
Δ/τος 198/1988). 

γ) Σε όλα τα θέματα της Δ/νσης Τεχνικού Ελέγχου Οχημάτων (άρ¬ 
θρο 23 Π.Δ/τος 198/1988). 

Στις μεταβιβαζόμενες στο Γενικό Γραμματέα Μεταφορών αρμοδιό¬ 
τητες δεν περιλαμβάνονται οι κοινοβουλευτικές (κοινοβουλευτικός έλεγ¬ 
χος) και οι κανονιστικές (έκδοση κανονιστικών πράξεων). 

3. Ο Γενικός Γραμματέας Μεταφορών προσυπογράφει όλα τα υπο- 
γραφόμενα από τον Υπουργό ή Αναπληρωτή Υπουργό ή Υφυπουργό 
κατά περίπτωση, έγγραφα των υπαγόμενων σ’ αυτόν υπηρεσιών της 
Γενικής Γραμματείας Μεταφορών. 

4. Ο Γενικός Γραμματέας Μεταφορών προσυπογράφει επίσης όλα τα 
έγγραφα της Διεύθυνσης Προσωπικού και της Διεύθυνσης Οικονομικού, 
τα οποία υπογράφονται από τον Υπουργό ή Αναπληρωτή Υπουργό ή 
Υφυπουργό ή Γενικό Γραμματέα του Υπουργείου, κατά περίπτωση, και 
αφορούν τις υπηρεσίες και το προσωπικό της Γενικής Γραμματείας Με¬ 
ταφορών, ως και τα έγγραφα της Διεύθυνσης Ανάπτυξης Μεταφορών 
και του Τμήματος Διεθνών Σχέσεων που αφορούν αντικείμενα των αρ- 
αρμοδιοτήτων ή των Υπηρεσιών της Γενικής Γραμματείας Μεταφο¬ 
ρών. 

Άρθρο 4 

Δικαίωμα υπογραφής Προϊσταμένων Διευθύνσεων 

1. Μεταβιβάζεται στους Προϊσταμένους των Διευθύνσεων των Κε¬ 
ντρικών Υπηρεσιών του Υπουργείου Μεταφορών και Επικοινωνιών το 
δικαίωμα να υπογράφουν «Με εντολή Υπουργού» ή «Με εντολή Ανα¬ 
πληρωτή Υπουργού» ή «Με εντολή Υφυπουργού», κατά περίπτωση: 

α) Πράξεις μετακίνησης προσωπικού μεταξύ των μονάδων της οι¬ 
κείας διεύθυνσης. 

β) Πράξεις εκδιδόμενες με βάση τις κείμενες διατάξεις για την εκκα¬ 
θάριση των αρχείων της οικείας διεύθυνσης. 

γ) Έγγραφα απαντητικά για ερωτήσεις, επερωτήσεις, αιτήσεις κα¬ 
τάθεσης εγγράφων και αναφορές που καταθέτονται στη Βουλή για θέ¬ 
ματα αρμοδιότητας της οικείας διεύθυνσης (θέματα κοινοβουλευτικού 
ελέγχου). 

δ) Έγγραφα προς τις περιφερειακές υπηρεσίες του Υπουργείου με τα 
οποία δίδονται λύσεις για θέματα που προκύπτουν κατά την εφαρμογή 
της κείμενης νομοθεσίας ή με τα οποία γίνεται ερμηνεία για την έννοια 
των σχετικών διατάξεων, εφόσον είναι νομολογιακά λυμένα. 

ε) Έγγραφα με τα οποία γίνεται ανακοίνωση ή κοινοποίηση προς τις 
περιφερειακές υπηρεσίες διαταγμάτων ή κανονιστικών αποφάσεων και 
τα εκτελεστικά αυτών έγγραφα. 

στ) Εγκρίσεις για χορήγηση αντιγράφων άκρως απορρήτων και 
εμπιστευτικών εγγράφων της οικείας διεύθυνσης. 

ζ) Έγγραφα απαντητικά σε αιτήσεις επανεξέτασης ή σε υπομνήματα 
ή αναφορές παραπόνων ή καταγγελιών πολιτών. 

η) Έγγραφα με τα οποία παρέχονται στοιχεία και πληροφορίες για 
θέματα αρμοδιότητας της οικείας διεύθυνσης. 

θ) Έγγραφα με τα οποία επιστρέφονται αναφορές που δεν υποβλήθη¬ 
καν ιεραρχικά και έγγραφα με τα οποία ζητούνται ή παρέχονται πληρο¬ 


φορίες ή οδηγίες για την ορθή εφαρμογή των νόμων, εφόσον για τα τε¬ 
λευταία έχουν αποφανθεί τα αρμόδια κατά νόμον όργανα, καθώς και τη¬ 
λεγραφήματα εσωτερικού - εξωτερικού με προπαρασκευαστικό και πλη¬ 
ροφοριακό χαρακτήρα. 

ι) Πράξεις με τις οποίες ασκείται κάθε αρμοδιότητα που αναφέρεται: 
αα) Στην αντιμετώπιση γενικά των υποθέσεων που υπάγονται στην 
αρμοδιότητα της οικείας διεύθυνσης,'εφόσον αυτές δεν μπορούν να εντα¬ 
χθούν σε υποθέσεις για τις οποίες είναι αρμόδιο να αποφανθεί άλλο ανώ¬ 
τερο υπηρεσιακό όργανο. 

ββ) Στην εκπλήρωση υποχρεώσεων αρμοδιότητας της οικείας διεύ¬ 
θυνσης που έχουν αναληφθεί ή υποχρεώσεων από τελεσίδικη κ.λπ. δικα¬ 
στική απόφαση. 

γγ) Στην αίτηση και παροχή πληροφοριών σε άλλες αρχές και φυσικά 
ή νομικά πρόσωπα για θέματα που ενδιαφέρουν γενικότερα την οικεία 
διεύθυνση. 

2. Ειδικότερα στους Προϊσταμένους των παρακάτω Διευθύνσεων με¬ 
ταβιβάζεται το δικαίωμα να υπογράφουν «Με εντολή Υπουργού» ή «Με 
εντολή Αναπληρωτή Υπουργού» ή «Με εντολή Υφυπουργού», κατά πε¬ 
ρίπτωση, πέρα των όσων αναφέρονται στην προηγούμενη παρά¬ 
γραφο: 

α) Ο Προϊστάμενος της Διεύθυνσης Ανάπτυξης Μεταφορών και: 
αα) Εγκρίσεις, κατά τις κείμενες διατάξεις αποφάσεων Διοικητικών 
Συμβουλίων ή Οργάνων της Διοίκησης των εποπτευόμενων από το 
Υπουργείο Μεταφορικών Οργανισμών ή Επιχειρήσεων για προμήθειες 
μέχρι του ποσού των δέκα εκατομμυρίων (10.000.000) δραχμών και 
υπό τον όρον κατακύρωσης στο μειοδότη που προήλθε από τεχνικοοικο- 
νομική αξιολόγηση δημόσιου ή διεθνούς μειοδοτικού διαγωνισμού. 

ββ) Απαντήσεις σε, προσφυγές, ενστάσεις ή αιτήσεις θεραπείας για 
τις οποίες έχει αποφανθεί το τεχνικό γνωμοδοτικό συμβούλιο του αρμό¬ 
διου φορέα για δαπάνες απαίτησης που δεν υπερβαίνουν το ένα εκατομ¬ 
μύριο (1.000.000) δραχμές. 

β) Ο Προϊστάμενος της Διεύθυνσης Ανάπτυξης Επικοινωνιών και: 
αα) Εγκρίσεις, κατά τις κείμενες διατάξεις αποφάσεων Διοικητικών 
Συμβουλίων ή Οργάνων της Διοίκησης των εποπτευόμενων από το 
Υπουργείο Επικοινωνιακών Οργανισμών ή Επιχειρήσεων για προμή¬ 
θειες μέχρι του ποσού των δέκα εκατομμυρίων (10.000.000) δραχμών 
και υπό τον όρον κατακύρωσης στο μειοδότη που προήλθε από τεχνικο- 
οικονομική αξιολόγηση δημόσιου ή διεθνούς μειοδοτικού διαγωνι¬ 
σμού. 

ββ) Απαντήσεις σε, προσφυγές, ενστάσεις ή αιτήσεις θεραπείας για 
τις οποίες έχει αποφανθεί το τεχνικό γνωμοδοτικό συμβούλιο του αρμό¬ 
διου φορέα για δαπάνες απαίτησης που δεν υπερβαίνουν το ένα εκατομ¬ 
μύριο (1.000.000) δραχμές. 

γ) Ο Προϊστάμενος της Διεύθυνσης Τεχνικής Επικοινωνιών και: 
Άδειες λειτουργίας ειδικών ραδιοδικτύων όλων των κατηγοριών, 
δ) Ο Προϊστάμενος της Διεύθυνσης Διοικητικής Οργάνωσης και: 
αα) Έγγραφα σχετικά με τη διακίνηση των Σχεδίων νόμων, Π. Δια¬ 
ταγμάτων και Κανονιστικών Αποφάσεων για συνυπογραφή τους από τα 
συναρμόδια Υπουργεία καθώς και λοιπές προπαρασκευαστικές πράξεις 
προώθησης της διαδικασίας μέχρι τη δημοσίευσή τους. 

ββ) Έγγραφα προς το Συμβούλιο της Επικράτειας για επεξεργασία 
Σχεδίων Π. Δ/των, με εξαίρεση εκείνα με τα οποία τάσσεται σ’ αυτό 
σχετική προθεσμία. 

γγ) Έγγραφα προς τις καθύλην αρμόδιες Υπηρεσίες του Υπουργείου 
για παροχή στοιχείων σχετικών με τα προτεινόμενα για νομοθετική 
ρύθμιση θέματα αρμοδιότητάς τους. 

δδ) Έγγραφα διαβιβαστικά των μέσων κοινοβουλευτικού ελέγχου 
προς τις καθύλην αρμόδιες Υπηρεσίες και εποπτευόμενους από το 
Υπουργείο δημόσιους Οργανισμούς και Επιχειρήσεις, για αποστολή 
των σχετικών απαντητικών στοιχείων τους. 

εε) Έγγραφα προς το Εθνικό Τυπογραφείο σχετικά με την εκτύπωση 
του απαραίτητου για τις υπηρεσιακές ανάγκες αριθμού ΦΕΚ για συγκε¬ 
κριμένα βασικά νομοθετήματα ως και με τη διόρθωση σφαλμάτων των 
δημοσιευομένων κειμένων στα ΦΕΚ. 

στστ) Πράξεις βεβαίωσης της ακρίβειας αντιγράφων και φωτοαντι¬ 
γράφων των διεκπεραιωνόμενων από τη Διεύθυνση σχεδίων Νόμων, 
Π.Δ/των και κανονιστικών αποφάσεων και γενικά εγγράφων, με την 
επιφύλαξη του άρθρου 5 παρ. 2 περίπτωση α’ 

ε) Ο Προϊστάμενος της Διεύθυνσης Προσωπικού και: 
αα) Πράξεις με τις οποίες ασκείται κάθε αρμοδιότητα που αναφέρε- 
ται: 

ααα)Σε μονιμοποιήσεις και προαγωγές του προσωπικού μέχρι και 

του Β' βαθμού. 

βββ) Σε απόλυση υπαλλήλων λόγω συμπλήρωσης 35ετούς υπηρε¬ 
σίας ή ορίου ηλικίας ή λόγω'έκπτωσης. 

ββ) Πράξεις χορήγησης αδειών κανονικών (με ή χωρίς αποδοχές) 
και αναρρωτικών σε όλους τους τακτικούς υπαλλήλους και τους έκτα¬ 
κτους, με την επιφύλαξη της υποπερίπτωσης ββ' της περίπτωσης β’ της 
παρ. 2 του άρθρου 2 της παρούσας. ’ 

γγ) Πράξεις με τις οποίες εφαρμόζεται η προβλεπόμενη προπαρα¬ 
σκευαστική διαδικασία για να εκδοθεί απόφαση του Υπουργού με την 
οποία υπάλληλος οποιουδήποτε βαθμού τίθεται σε διαθεσιμότητα ή αρ¬ 
γία ή του απονέμεται ηθική αμοιβή ή βράβευση. 

δδ) Πράξεις που αναφέρονται στην υπηρεσιακή κατάσταση προσωπι¬ 
κού ιδιωτικού δικαίου, όπως αποδοχές, άδειες κ.λπ. (Ν. 993/79 κεφά¬ 
λαιο Δ). 

εε) Πράξεις χορήγησης μισθολογικών κλιμακίων, κατάστασης υπαλ¬ 
λήλων γενικά. | 

στ) Ο Προϊστάμενος της Διεύθυνσης Οικονομικού και: 
αα) Αποφάσεις ή πράξεις ή εντολές για πραγματοποίηση δαπανών ή 
διάθεση πιστώσεων και για διενέργεια μειοδοτικών διαγωνισμών και 
κατακύρωση των αποτελεσμάτων.αυτών, καθώς και συμβάσεις για τις 
οποίες υπάρχει εξουσιοδότηση νόμου μέχρι του ποσού των δύο εκατομ¬ 
μυρίων (2.000.000) δραχμών χρηματικά εντάλματα προπληρωμής 
μέχρι του ποσού αυτού και αναλήψεις ανεξαρτήτως ποσού. 

ββ) Αποφάσεις για ορισμό ή αντικατάσταση υπολόγων διαχειριστών, 
καθώς και αποφάσεις παράτασης προθεσμίας απόδοσης λογαριασμού 
χρηματικών ενταλμάτων προπληρωμής. 

γγ) Έγγραφα - προτάσεις προς το Γενικό Λογιστήριο του Κράτους 
αυξομοίωσης * χρηματικού ποσού μέχρι δέκα εκατομμυρίων 
(10.000.000) δραχμών. 

δδ) Έγγραφα για αναγνώριση εξόδων του Υπουργείου και θεώρηση 
των καταστάσεων πληρωμής αυτών, των κατά νόμο δικαιολογητικών 
(άρθρο 26 Ν.Δ. 321/69 και άρθρο 1 Β.Δ. 759/1969) ως και της εκ¬ 
καθάρισης πρόσθετων αμοιβών και επιδομάτων του πάσης φύσεως προ¬ 
σωπικού του Υπουργείου. 

εε) Έγγραφα εκκαθάρισης και εντολής πληρωμής σταθερών διαρ¬ 
κούς ή περιοδικού χαρακτήρα δαπανών, πλην μισθών και επιμισθίων. 

στστ) Έγγραφα για θέματα εγκατάστασης ή επέκτασης τηλεφωνι¬ 
κών συνδέσεων για την εξυπηρέτηση των κεντρικών και περιφερειακών 
υπηρεσιών, αρμοδιότητας του Υπουργείου. 

ζζ) Εγκρίσεις κίνησης των Κ.Υ. αυτοκινήτων εκτός έδρας τους κα¬ 
θώς και εντολές για επισκευή οχημάτων του Υπουργείου. 

ζ) Οι Προϊστάμενοι των Διευθύνσεων Επιβατικών Μεταφορών και 
Εμπορευματικών Μεταφορών, κατά περίπτωση και: 

Έντυπες άδειες διέλευσης για αυτοκίνητα που διενεργούν διεθνείς 
μεταφορές σε εκτέλεση πολυμερών και διμερών συμβάσεων και συμφω¬ 
νιών. 

Εγκρίσεις για τη διενέργεια οδικών επιβατικών μεταφορών τύπου 
σαΐτας, ειδικών εκτάκτων μεταφορών σε ξένους μεταφορείς ως και 
εγκρίσεις για τη χορήγηση αδειών διέλευσης από τα σύνορα και όταν 
δεν συντρέχουν οι όροι κανονιστικών αποφάσεων του Υπουργείου που 
κάθε φορά ισχύουν για τη διενέργεια μεταφορών με τη χρησιμοποίηση 
αδειών διμερών συμφωνιών, όταν τούτο επιβάλλεται για την αντιμετώ¬ 
πιση εκτάκτων αναγκών ή για τη διευκόλυσνη, σε μεμονωμένες περι¬ 
πτώσεις, της ανάληψης και πραγματοποίησης ορισμένων μεταφορών 
από ή προς την Ελλάδα. 

η) Ο Προϊστάμενος της Διεύθυνσης Τεχνικής Οχημάτων και: 
Αποφάσεις ή πράξεις με τις οποίες, σε εφαρμογή των σχετικών δια¬ 
τάξεων, χορηγείται έγκριση τύπου για τα κάθε κατηγορίας αυτοκίνητα 
οχήματα, τις μοτοσικλέτες, τα μοτοποδήλατα ως και τα εξαρτήματα 
αυτών. 

Άρθρο 5 

Δικαίωμα υπογραφής Προϊσταμένων Τμημάτων 

1. Μεταβιβάζεται στους Προϊσταμένους των Τμημάτων των Κεντρι¬ 
κών Υπηρεσιών του Υπουργείου Μεταφορών και Επικοινωνιών το δι¬ 
καίωμα να υπογράφουν «Με εντολή Υπουργού» ή «Με εντολή Αναπλη¬ 
ρωτή Υπουργού» ή «Με εντολή Υφυπουργού», κατά περίπτωση: 

α) Έγγραφα με τα οποία παρέχονται ή ζητούνται στοιχεία και πλη¬ 
ροφορίες, για θέματα αρμοδιότητας του οικείου Τμήματος. 

β) Έγγραφα διαδικαστικού χαρακτήρα, τα οποία αφορούν τη συ¬ 
μπλήρωση ελλειπούς αλληλογραφίας ή την επιστροφή αλληλογρα¬ 
φιών. 


γ) Έγγραφα υπομνηστικά σε θέματα αρμοδιότητας του οικείου Τμή¬ 
ματος που δεν έχουν το γενικότερο ενδιαφέρον της οικείας διεύθυνσης 
ως και έγγραφα προπαρασκευαστικά και διαβιβαστικά. 

δ) Έγγραφα απαντητικά σε αναφορές και έγγραφα πολιτών, υπηρε¬ 
σιών και νομικών προσώπων για θέματα στα οποία έχει λάβει θέση η 
υπηρεσία, πλην αναφορών παραπόνων. 

ε) Έγγραφα διαβιβαστικά πράξεων που δημοσιεύονται στην Εφημε¬ 
ρίδα της Κυβερνήσεως. 

στ) Πιστοποιητικά και βεβαιώσεις για νόμιμη χρήση, που αφορούν 
θέματα τα οποία μπορούν να βεβαιωθούν από τα τηρούμενα στοιχεία 
της υπηρεσίας. 

ζ) Εγκρίσεις για χορήγηση αντιγράφων αδιαβαθμήτων εγγρά¬ 
φων. 

η) Πράξεις κατάθεσης εγγράφων στο αρχείο. 

2. Ειδικότερα στους Προϊσταμένους των παρακάτω Τμημάτων με¬ 
ταβιβάζεται το δικαίωμα να υπογράφουν «Με εντολή Υπουργού» ή «Με 
εντολή Αναπληρωτή Υπουργού» ή «Με εντολή Υφυπουργού» κατά περί¬ 
πτωση, πέρα των όσων αναφέρονται στην προηγούμενη παράγραφο: 

α) Ο Προϊστάμενος του Τμήματος Διοίκησης Προσωπικού της Δ/ν- 
σης Προσωπικού και: 

αα) Έγγραφα με τα οποία γίνονται ανακοινώσεις που αφορούν στην 
υπηρεσιακή κατάσταση των υπαλλήλων. 

ββ) Έγγραφα με τα οποία κοινοποιούνται οι ονομαστικές καταστά¬ 
σεις με στοιχεία των υπαλλήλων (άρθρου 8 Ν. 1586/1986). 

γγ) Έγγραφα με τα οποία διαβιβάζονται δικαιολογητικά για συντα- 
ξιοδότηση υπαλλήλων ανεξάρτητα από βαθμό. 

δδ) Εγκρίσεις για χορήγηση αντιγράφων από επίσημα στοιχεία ατο¬ 
μικών φακέλων των υπαλλήλων και των πρακτικών των υπηρεσιακών 
συμβουλίων και επικύρωση αυτών. 

εε) Πιστοποιητικά και βεβαιώσεις για την υπηρεσιακή κατάσταση 
των υπαλλήλων οι οποίοι υπηρετούν ή αποχώρησαν από την υπηρεσία, 
στστ) Θεωρήσεις βιβλιαρίων νοσηλείας. 

ζζ) Έγγραφα παραπομπής υπαλλήλων για υγειονομική εξέταση, 
ηη) Πράξεις χορήγησης επιδόματος χρόνου υπηρεσίας, 
β) Ο Προϊστάμενος του Τμήματος Προετοιμασίας - Στοιχείων και 
Ελέγχου της Δ/νσης Πληροφορικής και: κάθε πράξη που αφορά θέματα 
του Συστήματος Ελέγχου Συμπεριφοράς Οδηγών (ΣΕΣΟ). 

3. Ο Προϊστάμενος του Τμήματος Γραμματείας της Δ/νσης Προσω¬ 
πικού και: 

αα) Πράξεις βεβαίωσης της ακρίβειας αντιγράφων και φωτοαντι¬ 
γράφων οποιωνδήποτε εγγράφων και γενικά δικαιολογητικών, ύστερα 
από αντιπαραβολή τους με το επιδεικνυόμενο σχετικό πρωτότυπο ή 
ακριβές αντίγραφο αυτών. 

ββ) Πράξεις βεβαίωσης του γνήσου της υπογραφής του προσωπικού 
και των ενδιαφερομένων πολιτών. 

γγ) Πράξεις κίνησης και διαταγές πορείας Κ.Υ. αυτοκινήτων του 
Υπουργείου. 

Άρθρο 6 
Γ ενικά 

1. Κάθε εξουσιοδοτούμενο με την απόφαση αυτή ανώτερο όργανο 
έχει το δικαίωμα να υπογράφει οποιοδήποτε έγγραφο υπογραφόμενο 
από το αμέσως κατώτερο εξουσιοδοτημένο όργανο, ως και το δικαίωμα 
να επισημαίνει θέματα ιδιάζουσας σημασίας και να παρέχει γι’ αυτά ει¬ 
δικές οδηγίες στο κατώτερο όργανο ή να ζητά την προσκόμισή του για 
υπογραφή. 

2. Κάθε εξουσιοδοτούμενο κατώτερο όργανο έχει το δικαίωμα να 
υποβάλει με έγγραφη επαρκή αιτιολόγηση κάθε έγγραφο υπογραφό¬ 
μενο απ’ αυτό, στο αμέσως ανώτερο εξουσιοδοτούμενο όργανο, για υπο¬ 
γραφή, το οποίο και αποφασίζει σχετικά. 

3. Σε περίπτωση διαφωνίας εξουσιοδοτούμενων οργάνων τα σχετικά 
έγγραφα υπογράφονται από το αμέσως ανώτερο αυτών εξουσιοδοτού¬ 
μενο όργανο. 

4. Σε περίπτωση απουσίας ή κωλύματος Γενικού Γραμματέα όλα τα 
υπογραφόμενα απ’ αυτόν έγγραφα σύμφωνα με την απόφαση αυτή, θα 
υπογράφοναι από τον Υπουργό ή Αναπληρωτή Υπουργό ή Υφυπουργό 
κατά περίπτωση. 

5. Σε περίπτωση απουσίας ή κωλύματος άλλου οργάνου εξουσιοδο¬ 
τούμενου από την απόφαση αυτή να υπογράφει «Με εντολή Υπουργού» ή 
«Με εντολή Αναπληρωτή Υπουργού» ή «Με εντολή Υφυπουργού» κατά 
περίπτωση, η εξουσιοδότηση αυτή ισχύει για το νόμιμο ή τον ορισμένο 

αναπληρωτή του. 

6. Κάθε διοικητική πράξη εκδιδόμενη με βάση την εξουσιοδοτική 
αυτή απόφαση πρέπει να αναφέρει στο προοίμιό της τα στοιχεία αυτής. 

7. Έγγραφα απαντητικά σε έγγραφα άλλων υπηρεσιών υπογράφο¬ 
νται από όργανα του Υπουργείου ισόβαθμα προς εκείνα που έχουν υπο¬ 
γράψει τα έγγραφα αυτά. 

8. Έγγραφα εκδιδόμενα με βάση την εξουσιοδοτική αυτή απόφαση, 
εφόσον έχουν ιδιαίτερη σημασία για τη γενικότερη δραστηριότητα του 
Υπουργείου ή απεικονίζουν την εφαρμογή της καθορισμένης πολιτικής, 
θα πρέπει να κοινοποιούνται και στα Πολιτικά Γραφεία του Υπουργού, 
του Αναπληρωτή Υπουργού και του Υφυπουργού. 


Άρθρο 7 


Καταργούμενες διατάξεις 


ι ο^Τλ ισ Χ ύος ττ 1 ς από Φ“°ης αυτής καταργείται η ΔΟΝΣ/ 

10054/5.8.88 ομοια απόφαση (ΦΕΚ 565/Β/8.8.1988). 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 9 Φεβρουάριου 1989 


01 ΥΠΟΥΡΓΟΙ 


ΑΝΑΠΛΗΡΩΤΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΗΣ ΧΑΡΑΛΑΜΠΟΥ! ΚΟΣΜΑΣ ΣΦΥΡΙΟΥ 

ΥΦΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΙΩΑΝΝΗΣ ΚΟΥΤΣΟΓΙΑΝΝΗΣ 


Αριθ. Δ1/Α/4681/1278 (8) 

Σύσταση και συγκρότηση Πενταμελούς Υπηρεσιακού Συμβουλίου Προ¬ 
σωπικού ΥΠΑ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις: 

1) Του άρθρου 103 παρ. 4 του Συντάγματος.' 

2) Των άρθρων 4, 5 του Π.Δ. 611/77. 

3) Του άρθρου 14 του Ν. 1586/86. 

4) Του άρθρου 19 του Ν. 1599/86. 

5) Των άρθρων 30 και 37 του Ν. 993/79 «Περί των επί συμβάσει 
ιδιωτικού Δικαίου Προσωπικού του Δημοσίου κ.λπ.». 

6) Του άρθρου 4 παρ. 2 και του άρθρου 6 του Ν. 1232/82 «Επανα¬ 
φορά σε ισχύ, τροποποίηση και συμπλήρωση των διατάξεων του Ν.Δ. 
4352/64 και άλλες διατάξεις». 

7) Τη ΔΙΔΑΔ/Φ.86/89/785/12.1.89 (ΦΕΚ 21Β'/17.1.89) 
«Περί ρυθμίσεως θεμάτων Υπηρεσιακών Συμβουλίων», αποφασί¬ 
ζουμε: 

1. Συνιστούμε στην Υπηρεσία Πολιτικής Αεροπορίας του Υπουργείου 
Μεταφορών και Επικοινωνιών Πενταμελές Υπηρεσιακό Συμβούλιο 
Προσωπικού το οποίο συγκροτείται από τρεις (3) μόνιμους υπαλλήλους 
της Υπηρεσίας με Α' βαθ. και δύο (2) αιρετούς εκπροσώπους των υπαλ¬ 
λήλων με ισάριθμους αναπληρωτές. 

2. Πρόεδρος του Υπηρεσιακού Συμβουλίου ορίζεται ένας από τους 
παραπάνω τρεις (3) τακτικούς υπαλλήλους με Α' βαθ. εκτός από τις πε¬ 
ριπτώσεις των Πειθαρχικών υποθέσεων όπου προεδρεύει ο Γενικός 
Γραμματέας του Υπουργείου. 

Η απόφαση αυτή να δημοσιευθεί στην Εφημερίδα της Κυβερνήσεευς. 

Αθήνα, 9 Φεβρουάριου 1989 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






